cyanic-selkie/wikianc huggingface dataset:
Ārya
Nomen Ārya (Sanscritice आर्य, lingua Avestana quidem airya vel airyan) cf. Latine Ariani, deductum a radice Protoindoeuropaea *ar-yo significans fere "bene compositum") in ratione ethnologica et linguistica adhibetur. Ceterum etiam ex 19 saeculo ad confirmandas doctrinas rassisticas adhibetur et imprimis propter regimen Nazisticum notum est.
Locus originis
Locus originis est regio geographica ubi grex organismorum, domatus aut ferus, suas proprietates primum excoluit. Loci originis etiam putantur loci diversitatis quorum Nicolaus Vavilov, botanista Sovieticus, primum octo agnovit, deinde in duodecim anno 1935 digessit. Anno 1926 indicem frugum in quibusque locis domatorum elaboravit.
Ludovicus Eduardus Bureau
thumb|right|250px|Louis Édouard Bureau Ludovicus Eduardus Bureau (Francogallice: Louis Édouard Bureau) natus est die 25 Maii 1830 Namneto - mortuus est die 14 Decembris 1918 Lutetiae fuit studiosus medicus et botanista Francicus fuit director Musei Namneti et professor botanicae apud Museum Nationale Historiae Naturalis in Lutetia anno 1872 et socius Academiae Nationale Medicinae anno 1895.
Frignicourt
Frignicourt est commune 1794 incolarum (anno 2009) Franciae praefecturae Matronae in regione Campania et Arduenna.
Aegaeum mare
Aegaeum mare (Graece ; Neograece Αιγαίο Πέλαγος; Turcice Ege Denizi) vel simpliciter Aegaeum. est pars Mediterranei maris.
Temporibus antiquissimis Mycenaeum et Minoum (in insula Creta ortum) imperia Aegaeo praevaluisse dicuntur.
David Kato
David Kato Kisule (natus die 15 Februarii 1964; mortuus in Mukono die 26 Ianuarii 2011) fuit vir Ugandanus manifeste homophylophilus, qui iura humana homophylophilorum vehementer agitavit ad ius criminale homophobiae abrogandi. Fuit socius organizationis re publica vacans pro LGBT, sicut Sexual Minorities Uganda. Etiam conferentiam internationalem ILGA participavit et activitas sua a Wikileaks publicata est. Die 26 Ianuarii nacatus e scelo odio commismum post in custodiam dari propensionis sexualis causa, quod et Amnestia Internationalis et Human Rights Watch condemnaverunt.
Constantinus I (rex Graecorum)
Constantinus I saepe a vulgo quoque Constantinus XII appellatus (Graece Κωνσταντίνος A'; natus Athenis die 2 Augusti 1868; mortuus Panormi die 11 Ianuarii 1923) fuit bis rex Graeciae bisque eiectus est a regno.
Saint-Sulpice (Esia)
Saint-Sulpice est commune Francicum 957 incolarum (anno 2012) praefecturae Esiae in regione Picardia (a die 1 Ianuarii 2016 Septentrione Freto et Picardia).
Constantinus I (rex Graecorum)
Constantinus fuit filius maior natu regis Georgii I reginaeque Olga. Patre interfecto fit rex die 18 Martii 1913; rebus novis ab Eleutherio Benizelo motis, a legato Francico Carolo Jonnart pulsus, die 11 Iunii 1917 regnum filio Alexandro transmisit et in Corsicam fugit. Revenit Athenis die 19 Decembris 1920; bello Graeco-Turcico amisso exsilium repetivit die 27 Septembris 1922.
In matrimonium duxit Sophiam, sororem imperatoris Gulielmi II Germaniae, et ex ea genuit filios filiasque sex, scilicet:
Peruvia
Peruvia,  plenius res publica Peru est civitas sui iuris in America Australi sita. Finitimae civitates sunt Aequatorialis Respublica, Columbia ad septemtriones, Brasilia ad orientes, Bolivia austroriente, et Chilia ad meridiem versus. Area est 1 285 215.6 km². Caput est Lima.
Peruvianum territorium hospitio cultum Caralensem (Hispanice: civilización Norte Chico sive Caral), in mundo antiquarum unam et usque ad Imperium Incarum maximam Americae Praecolumbianae civitatem, accepit. Imperium Hispanicum regionem saeculo sexto decimo cepit et Viceregnum statuit, quod plerasque Austramericanas colonias includebat. Libertate impetrata anno 1821, Peruvia politicae inquietis periodon et crisin fiscalem simul et stabilitatis oeconomicaeque incrementi periodos passa est.
Peruvia democratica repraesentativa respublica est, in viginti quinque regiones divisa. Sua geographia ex aridis Pacifici litoris planitiebus in Antisensis Montis culmina et tropicas Sinus Amazonum silvas variatur. Natio cum magna nota intra Indicem Evolutionis Humanae et gradus paupertatis circa 36% est. Inter praecipuas oeconomicas activitates agricultura, piscatio, res fodinales et res confectae velut textilia sunt. Summatim 29 millio Peruvianorum computantur quorum multiethnicitas ab Amerindis, Europaeis, Afris, et Asianis componuntur. Praesertim Peruviani Hispanice loquuntur, quamquam magnus Peruvianorum numerus linguá Quechua et aliis nativis linguis loquitur. Morum mixtio amplam diversitatem in campum artium, gastronomiae, litterarum et musicae infert.
Gubernatio
Peruvia praesidialis repraesentativa democratica respublica cum systemate multifactionali. Secundum praesentem constitutionem, praeses non solum dux civitatis, sed etiam gubernationis est; qui quinquennio eligitur et immediatam novam electionem petere nequit, nam post saltem completum constitutionale spatium ante novam electionem abdicare debet. Praeses primum ministrum et, cum eius monito, reliquum Consilium Ministrorum designat. Congressus est unicameralis, cum 120 sociis, quinquenni spatio electis. Rogationes sive ab exsecutivo sive legisfero ramo proponi possunt; quae leges fiunt post earum transitum per Congressum et promulgationem a praeside. Potestas iudicialis nominaliter est libera, quamquam viri politicae periti saepe interventiones in res iudiciales fecerunt.
Peruviana gubernatio directe eligitur et suffragere obligatorium omnibus civibus inter 18 et 70 annos natos est. Generalia anni 2006 comitia cum victoria in secundo actu praesidiali candidato Alano García Foederis Popularis Revolutionarii Americani (Hispanice Alianza Popular Revolucionaria Americana) (cum 52.6% suffragiorum) super Ollantam Humalam Unionis pro Peruvia (Hispanice: Unión por el Perú) (cum 47.4%) finiverunt. In praesenti Congressus a Foedere Populari Revolutionario Americano (cum triginta sex sedibus), a Factio Nationalistica Peruviana (Hispanice Partido Nacionalista Peruano) (cum viginti tres sedibus), ab Unione pro Peruvia (cum undeviginti sedibus), a Unitate Nationali (Hispanice Unidad Nacional) (cum quindecim sedibus), a Fujimoristica Foedere pro Futuro (Hispanice Alianza por el Futuro) (cum tredecim sedibus), a Foedere Parlamentario (Hispanice: Alianza Parlamentaria) (cum novem sedibus), et a Circulo Parlamentario Speciali Democratico (cum quinque sedibus) componitur.
Peruvianis in rationibus externis de finibus conflictus cum finitimis nationibus praevaluerunt, quorum plerique per saeculum vicensimum accidere. Adhuc continua discussio cum Chilia de maritimis finibus in Oceano Pacifico est. Peruvia complurum regionalium consociationum activa socia et Communitatis Antisensis (Hispanice: Comunidad Andina) conditoriarum civitatum una est. Etiam societatibus inter civitates, sicut Societati Civitatum Americanarum et Consociationi Nationum, interest. Peruvianae vires armatae ab exercitu, copiis navalibus, et vi aeria componuntur; quarum primum propositam reipublicae libertatem sui iuris, territorii integritatem munire est. Vires armatae ministerio defensionis et praesidi sicut imperatori exercitus subiiciuntur. Conscriptio anno 1999 abolita et pro militia voluntaria substituta est.
Subdivisio administrativa
Peruvia est divisa in viginti quinque regiones (Hispanice: región; linguá Quechua: suyu; Aymarice: jach'a suyu) et provinciam Limae (Hispanice: Provincia de Lima; linguá Quechua: Lima pruwinsya). Singulae regiones singulam electam gubernationem a praeside et a consilio per quattuor annorum spatium servientibus compositam habent. Hae gubernationes regionales evolutiones adumbrant, publicae pecuniariae conlocationis proposita exsequuntur, oeconomicis activitatibus favent et publicam proprietatem gerunt. Provincia Limensis ab urbano consilio administratur. Regiones Peruvianae inferiores sunt:
Geographia Peruviae
Peruvia 1 285 220 km² (496 193 miliaria quadrata) tegit, cuius vicini Aequatoria Columbiaque septemtrione, Brasilia oriente, Bolivia austroriente, Chilia meridie, et Oceanus Pacificus occidente sunt.
Andes mons (linguá Quechua Antikuna) parallelus currit, civitatem in tres regiones dividens: litus, occidentem versus, quod angusta planities, valde arida exceptis vallibus quae temporaria flumina creant; terram superiorem (Hispanice: sierra), quae Antisensis regio est, non solum oropedio Altiplani (Qullaw) inclusis, sed etiam maximo civitatis cacumine, 6768 metrorum (22 205 pedum) alto, Vascarane (Hispanice Huascarán ; linguá Quechua Waskaran); et silvam imbricam, quae ampla planae terrae extensio, silva Amazonica tecta et in Orientem patens, est. Fere 60 centesimae civitatis areae (70 milliones hectarearum) intra hanc regionem sitae sunt, quod Peruviae quartam maximam silvae tropicae aream in mundo, post Brasiliam, Rempublicam Democraticam Congensem, et Indonesiam dat.
Pleraque Peruviana flumina in Ande orta sunt, et in trium sinuum unam defluunt. In Oceanum Pacificum defluentia angusta breviaque, solum carptim fluentia, sunt. Amazonicae accessiones longiores, valde multum aquae habent, et minus angustae sunt postquam de terra superiori exeunt. Flumina in Lacum Titicacam fluentia generatim brevia sunt et magnum fluxum habent. Longissima Peruviae flumina sunt inferiora: Peruvia, aliarum aequatorialium rerum publicarum dispar, non solum tropicum clima habet; Antisense pondus et Fluxus Humboldtianus magnam climatis diversitatem intra rem publicam afferunt. Litus modicas temperaturas, paucum praecipitationum, et multum umoris habet, exceptis calidioribus, umidibus Septemtrionalibus locis. In terra superiori, pluvia crebra per aestatem est, et temperatura umorque cum altitudine versus gelida Antisensia cacumina imminuunt. Silva fortibus pluviis et magnis temperaturis distinguitur, excepta meridionalissima parte, quae frigidas hiemes et temporariam pluviam habet. Propter varia geographiam climaque, Peruvia magnam biodiversitatem, cum 21 462 specierum plantarum animaliumque, ex anno 2003 relatam habet, quarum 5855 sunt endemicae. Peruviana gubernatio complures regiones protectas statuit.
Oeconomia
Peruviana oeconomia significativum incrementum ultimis quindecim annis experta est. Mercatus Emergens secundum MSCI putatur. Peruvia magnum Indicem Evolutionis Humanae cum 0,806 habet. Eius anni 2008 reditus per capita 8 594 dollariorum Statunitensium erat; 36,2% incolarum omnium pauper est, incluso 12,6% pauperrimo. Historice, nationis oeconomica activitas ad exportationes alligata est quae monetam fortem suppeditant ut pecunia importationibus et externi debiti solutionibus commodetur. Quamquam exportationes multum reditus suppeditavere, autosustentabile incrementum et aequior reditus distributio elusiva se demonstravere.
Peruvianum oeconomicum programma ample per praeterita decennia variavit. Inter annos 1968 et 1975 Ioannis Velasco Alvarado gubernatio radicales reformationes introduxit, inter quas reformatio agraria, adventiciarum societatum expropriatio, oeconomicae dispensationis systematis introductio, magni civitariae proprietatis campi creatio. Hae rationes concidere in attingendorum earum propositorum redistributionis redituum et finis oeconomicae dependentiae ex evolutis nationibus.
Neglecto ab his adversis resultationibus, pleraeque reformationes usque ad annis fere 1990/1999 non inversae sunt, ubi liberalizans Alberti Fujimori gubernatio ad finem inspectionem pretiorum, protectionismum, collocationi pecuniariae directae adventiciae restrictiones et plerasque societatum civitarias possessiones adduxit. Reformationes sustentum oeconomicum incrementum ex anno 1993 permisere, excepta ruina pretiorum post anni 1997 Crisin Pecuniariam Asianam.
Diaconiae 53% Peruviani Productus Domestici Grossi rationem reddunt quas industria (22.3%), extractivae industriae (15%) et vectigalia (9,7%) sequuntur. Recens oeconomicum incrementum macroeconomica stabilitate, admelioratis terminis commercii et crescentibus collocatione pecuniaria et consumptione propulsum est. Commercium amplius post implementum Foederis Liberi Commercii inter Peruviam et Civitates Foederatas 12 Aprilis anni 2006 obsignati creturum esse exspectatur. Peruvianae praecipuae exportationes cuprum, aurum, zincum, textilia et pisces sunt; eius principales commercii sociae Civitates Foederatae, Sina, Brasilia et Chilia sunt.
Demographia
Cum ciciter 29 milliones incolarum, Peruvia quarta natio cum maximo incolarum numero in America Meridionali ex anno 2007 est. Cuius demographici incrementi index e 2,6% in 1,6% inter annos 1950 et 2000 declinavit; incolarum numerus approximate 42 milliones anno 2050 attacturus esse exspectatur. Ex anno 2007, 75,9% urbanas areas et 24,1% rurales areas colit. Inter praecipuas urbes Lima, cum octo millionibus hominum, Arequipa, Turgalium, Ciclaium, Piura, Iquitum, Cuscum, Cimbotum et Vancaium sunt, quarum omnes amplius 250 000 incolarum in censu anni 2007 retulere. In Amazonica regione, sexdecim ethnolinguisticae familiae et amplius 65 dissimiles ethnici circuli sunt. Post Brasiliam et Novam Guineam, Peruvia maximum incontactarum tribuum numerum in mundo habet.
Vrizy
Vrizy est commune Francicum 355 incolarum (anno 2008) praefecturae Arduennae in regione Campania et Arduenna.
Peruvia
Demographia
Peruvia multiethnica natio dissimilium circulorum iunctura per quinque saecula formata est. Amerindi Peruvianum territorium per pluria millennia ante Hispanicam Occupationem saeculo XVI incoluerunt; quorum incolarum numerus ex aestimatis novem millionibus anno circiter 1525 in circiter 600 000 anno 1620, praesertim ob morbos infectiosos, decrevit. Hispani et Afri magno numero per coloniale dominium advenere, valde inter se et cum Indigenicos populos miscentes. Post libertatem captam, gradualis Europaea immigratio ex Britanniarum Regno, Francia, Germania, Italia et Hispania. Seres annis circiter 1850/1860 advenere, servos operarios substituentes cum praecipuo pondere in Peruviana societate e principio. Inter alios immigratorios circulos Arabes et Iaponienses excellunt. Peruviana phyletica structura 45% Amerindorum, 37% Mixticiorum (inter Amerindos et Europaeos mixtorum), 15% Europaeorum et 3% inter Afros, Iaponienses, Seres, aliosque classificari potest.
Hispanica, prima Peruvianorum quinque annos natorum seniorumque lingua, anno 2007 est praecipua reipublicae lingua. Cum pluribus linguis Indigenarum coexsistit, inter quas maximi ponderis lingua Quechua, qua 13.2% incolarum loquitur, est. Aliis nativis, inter quas Aymara), et adventiciis linguis 2.7% et 0.1% Peruvianorum proprie loquitur. In anni 2007 censu, 81.3% incolarum duodecim annos natorum et seniorum Catholici, 12.5% Evangelici, 3.3% aliarum confessionum et 2.9% non religiosi se describunt. Alphabetismus 92% anno 2007 aestimatur; hic index minor ruri (80.3%) quam in urbibus (96.3%). Primaria secundariaque educationes obligatoria et gratuita publicis in scholis sunt.
Cultura
Peruviana cultura praecipue in Amerindis et Hispanicis traditionibus radicatur, quamquam a compluribus Africis, Asianis, et Europaeis ethnicis circulis quoque affecta est. Peruvianae artisticae traditiones originem ab Prae-Incaicarum culturarum elaborato figlino, textilibus, iocalibus et sculptura trahunt. Incae has artes servavere et architecturalia opera fecere inter quae Archaeoropolis (Hispanice Machu Picchu ; linguá Quechua Machu Pikchu) constructio. Barocus in colonialem artem dominatus est, quamquam nativis traditionibus modificatus. Hoc per perihodon, pleraeque artes res religiosas attendebant; numerosae aerae ecclesiae Scholae Cuscensisque picturae sunt repraesentativae. Artes se post libertatem captam usque ad indigenarum ortum saeculo vicensimo ineunte stagnaverunt. Post annum fere 1950 Peruviana ars eclectica tam adventiciis quam incolarum motibus excusa fuit.
Litterae Peruvianae suas radices in oralibus Praecolumbianarum civilizationum traditionibus habent. Hispani scriptionem saeculo sexto decimo introduxerunt; inter coloniales litteras chronicae et religiosae litterae excellunt. Post libertatem captam, Costumbrismus et Romanticismus communissima litteraria genera facti sunt, velut in Ricardi Parma operibus videtur. Saeculo vicensimo ineunte, Indigenisticus motus scriptores velut Cyrum Alegría, Iosephum Mariam Arguedas, et Caesarem Vallejo produxit. Per secundum saeculi dimidium, Peruvianae litterae amplius notae factae est propter auctores sicut Marium Vargas Llosa, Floris Latinamericani (Hispanice Boom Latinoamericano) ductorem.
Gastronomia Peruviana Amerindicae et Hispanicae cum magno Africae, Arabicae, Italicae, Sericae, et Iaponicae culinarum pondere commixtio est. Inter communia fercula anticutsa (Hispanice anticuchos), cebiche (ita Hispanice; linguá Quechua siwichi), humitae (Hispanice humitas ; linguá Quechua humint'a) et patsamanca (Hispanice pachamanca; linguá Quechua: pachamanka) sunt. Propter climaticam intra Peruviam diversitatem, ampla plantarum animaliumque varietas prompta coquendo est. Peruviana gastronomia nuper acclamationem ob suam ingredientium et technicarum diversitatem accepit.
Musica Peruviana Antisensem, Hispanicam et Africam radices habet. Praehispanicis in temporibus, musica expressio ample secundum regionem variabat; quena (linguá Quechua et Aymarice qina) et tinya duo communia instrumenta erant. Hispanica occupatio novorum instrumentorum introductionem, inter quae cithara Hispanica et harpa, simul et hybridicorum instrumentorum evolutionem, inter quae tsarangum (Hispanice: charango; linguá Quechua charanku ; Aymarice khirkhi khiwiña), tulit. Africae contributiones ad Peruvianam musicam rhythmos et capsonem (Hispanice cajón), membranophonicum instrumentum, comprehendunt. Peruvianae laographicae saltationes marinariam (Hispanice et linguá Quechua: marinera), tondarium (Hispanice: tondero), saltationem forficis (Hispanice danza de tijeras ; linguá Quechua tihiras), et huaynum (linguá Quechua wayñu), et diabolatam (Hispanice et linguá Quechua diablada) comprehendunt.
Universitates
Limae:
Cusci:
Aiacuchi:
Veruculum
Veruculum (Italiane: Verucchio) est oppidum Italiae et municipium, circiter 10 100 incolarum, in Regione Aemilia-Romania et in Provincia Ariminensi situm. Incolae Veruculenses vel Veruclenses appellantur.
Sententia
Sententia municipalis est: Veruculum Prima Malatestarum Patria
Pomarea
Pomarea est genus avium familiae Monarchidarum, solum in insulis Polynesiis endemicarum. Aves huius generis sunt circa 15–19 centimetra longae, plurimisque sunt pinnae sexualiter dimorphicae. Genus ex rege Tahitiorum appellatur. Genus maxime in periculum adductum est, duabus speciebus "critically endangered," duabus "endangered," et una vulnerabili perscriptis. Quattuor species notae iam exstinctae factae sunt. Principales his speciebus minae sunt praedatio a rattis nigris, rodentibus introductis, facta.
Alani
Alani (Graece: Ἀλανοί, tr. Alanoí, deductum a verbo Iranico Aryanam ) fuerunt gens Iranica et pars confoederationis Sarmatarum.
Historia
Gens Alanorum omnium Sarmatarum gentium diutissime permanebat aliarumque nationum consuetudines introduxit. Dum secundo saeculo a.C.n. in Kazachstania et a boreo-oriente maris Caspii habitabant primo deinde saeculo p.C.n. ad planities inter Rha et Tanais flumina sitas migraverunt.
Anno 372 Alani a Hunnis victi sunt. Pars Alanorum cum Hunnis in migratione sequenti participavit et per Galliam Hispaniamque ad Africam Septentrionalem venit. Pars Alanorum alia autem ad Caucasum migravit, et ibi cum gentibus localibus civitatem Alaniam sui iuris formavit, nonnulla saecula post deletam, invasionis Mongolo-Tartarorum causa. Quia Mongolo-Tatari annis 1238–1239 planities iuxta Caucasum occupaverunt, pars Alanorum relicta ad montes Caucasi medii atque ad Transcaucasiam migravit, ubi cum populo locali mixta est.
Osseti, lingua ad Iranicas pertinenti loquentes, ut progenies directa Alanorum videntur, quum Alani etiam in formatione aliarum gentium culturarumque Caucasi Septentrionalis participaverunt. Inter repraesentes Ossetorum et aliarum gentium origine sua cum Alanis connectarum (Karatchaorum, Balcarorum et Inguschorum) disputationes concertationum plenae de "patrimonio Alanico" nunc exsistunt.
Fourques (Pyrenaeus Orientalis)
Fourques (Catalane Forques) est commune Francicum 1'169 incolarum (anno 2012) praefecturae Pyrenaei Orientalis in regione australi Occitania et Ruscinone (a die 1 Ianuarii 2016 Occitania Ruscinone Meridiano et Pyrenaeis).
NCIS (TV series)
NCIS, prius NCIS: Naval Criminal Investigative Service (Anglice Naval Criminal Investigative Service), est drama televisificum Americanum anno 2003 creata de modo operandi vigilum de turmae fictae de vigilibus de Ministerio Navalium Investigationum Criminalium quod investigationes criminalium de Ministerio Navalis et Legio Classiariorum Americanae administrat.
Sententia et personae in scaenam in partes duo divisam de programmate televisifico de CBS, JAG (JAG scaenae 8.20 et 8.21) introductae sunt. Programma, ex JAG derivatum, in diem vicesimum tertium de Septembri in annum MMIII in CBS, et adhuc per annos perfectos septem ostentum est, et in USA Network, Sleuth, et Ion Television repititum est. Donald Bellisario, qui JAG, Magnum P.I., et Quantum Leap creavit, creator in partem et choragus princeps de NCIS est.
NCIS primum Navy NCIS inter annum primum vocabatur, sed "Navy" ex inscriptione amotum postea est, quod supervacuum erat. NCIS in annum septimum ab programmate derivato, NCIS: Los Angeles, iunctum est.
In diem primum Februarii, MMXI, programmata aestimationes optimas adhuc accepit. Viginti duo centeni et octogenti quinquaginta milia spectatores scaenam tertiam decimam de anno octavo spectaverunt.
In diem secundum Februarii, MMXI, NCIS ab CBS pro anno nono renovatum est.
Fundamentum
NCIS Turmas pro Actionibus pro Causis Magnis (in lingua Anglica: Major Case Response Team aut MCRT) fictas de Ministerio Navalium Investigationum Criminalium sequitur. Praetorium turmae in Washington Navy Yard in Washington, D.C. est. In operibus praecipuis in DVD, programma ab actoribus et principibus describitur esse distinctum ab lineamentis comoediae et actitantis et actionibus in personas nixis.
Ludovicus I (rex Hollandiae)
Ludovicus Napoleo Bonaparte (natus 2 Septembris 1778 Adiacii, mortuus 25 Iulii 1846 Labronis frater Napoleonis Bonaparte et postea Ludovicus I rex Hollandiae fuit.
Iuventus
Pater eius Carolus Buonaparte, viri nobilis et legati ad parlamentum Corsicae, mater Laetitia Ramolino erat. Anno 1785 pater mortuus est et Ludovicus a fratre maiore, qui tum succenturio militabat, educatus est.
Dux militum
Anno 1792 ad exercitum Franciae accessit, anno 1795 ipse succenturio factus est. Ludovicus fratrem anno 1796 in expeditionem Italicam sequebatur et eum in Pugna apud Arcolen e periculo mortis servavit. Hic autem et morbo Syphilis vel Gonorrhoea infectus est et tota vita eo morbo laboravit. Napoleone anno 1799 consule primo facto et Ludovicus processit et legatus militum nominatus est. Anno 1800/01 itinera in Daniam, Russiam, Sueciam Borussiamque fecit.
Rex Hollandiae
Ludovicus anno 1806 a fratre imperatore rex Hollandiae nominatus est, quae adhuc res publica fuerat. Semper nitebatur, ut incolis sui regni novi usui esset et plura instituta Nederlandiae reformavit. Frater autem Hollandiam non ut nationem, sed ut provinciam Franciae habebat. Anno 1810 partem Hollandiae annexit, 1 Iulii 1810 Ludovicus a regno se abdicavit, quod frater eius eum saepe vituparaverat, cum Britannos a regno suo non arcuisset. Filius secundus paucis diebus rex Hollandiae factus est, donec Hollandia tota a Napoleone cum Francia consociata est. Hortensia divortium fecit cum eo, etiam, quia semper invidia commotus esset. Sed anno 1808 Ludovicus et Hortensia tamen filium tertium habebant, Ludovicum Bonaparte. Sed Ludovicus pater semper dubitavit, an ipse esset pater parvi Ludovici.
Exilium in Austria, Helvetia atque Italia
Postquam a regno se abdicavit, Franciscus I imperator Austriae eum in exilium accepit. Anno 1813, cum Austria bellum indicavisset patriae Ludovici, in Helvetiam venit. Imperio Francico anno 1815 finito Helvetiam relinquere coactus a Pio VII papa Romam in exilium acceptus est. Napoleone I mortuo ei licuit Romam relinquere: Ludovicus Florentiam venit. Ibi opera lyrica composuit et historiam regni Hollandiae scripsit. Anno 1840 a Gulielmo II rege Nederlandiae invitatus regnum visitabat et familiariter acceptus est. Anno 1844, post mortem fratris Iosephi caput gentis Bonaparte factus est. Anno 1846 mortuus est.
Congo
Congo haec dissimilia significat:
Psara
Psara (Graece (n. pl.)) sunt insula Graeca in Mari Aegaeo sita. Una cum insula non habitata Antipsara demum Psarorum (Δήμος Ψαρών) et una cum demis Chio et Oenussis regionalem Chiam unitatem (Περιφερειακή Ενότητα Χίου) in regione Aegaeo Boreali efficiunt.
Historia
Iam aetate Mycenaea homines insulam habitabant, qui imprimis a mari vivebant. Insula antiquitate Psyra (Ψύρα) vel Psyr(r)ie sive (ή Ψυρ(ρ)ίη) Psyria (ή Ψυρία) appellata est.
Psara inter primas insulas erant, quae in seditione contra Imperium Ottomanicum erant: die 10 Aprilis anno 1821 rebellare coeperunt; die 21 Iunii anno 1824 copiae Aegyptiacae (140 naves, 14 000 Ianizari) Ibrahim Pasa duce insulam occupaverunt. Maxima 15 000 incolarum pars interfecta est, pauci evaserunt.
De calamitate Psarorum hoc Dionysii Solomi epigramma narrat:
Verba scriptoris ipsa:
Versio Latina
Praeses foederalis Germaniae
Praeses Foederalis Germaniae vel brevius Praeses foederalis in Germaniae Re publica Foederata maximam dignitatem habet. Cum potestas praesidis in Re Publica Vimariana tam magna fuisset, et praeses secundus Paulus de Hindenburg potestate sua, ut plerique credunt, non sapienter usus esset, anno 1949 constitutum est, ne praeses novae rei publicae Theodiscae plus potestatis haberet.
Comitia
Praeses Foederalis a Concilio Foederali electus est, quod ex omnibus sociis Dietae Foederalis Germaniae et eodem numero legatorum constat, qui a parlamentis terrarum foederalium Germaniae nominantur. Id idcirco decretum est, quia praeses rei publicae Vimarianae a populo creatus maiorem auctoritatem habuerat.
Continuatio officii
Officium Praesidis quinque annos durat, sed ille semel reeligi potest.
Nexus externi
Pagina publica
Penryn
Penryn est oppidum comitatús Cornubiae ad occidentalem partem Angliae extremam iacentis. Ibi nundinae tenebantur ab anno 1236, mercatus autem ab anno 1259. Collegium de Glasneth hic floruit, ab episcopo Exoniensi Gualtero Bronscomb anno 1265 conditum, anno 1548 dissolutum.
Le Fresne (Matrona)
Le Fresne est commune 63 incolarum (anno 2009) Franciae praefecturae Matronae in regione Campania et Arduenna.
Pomarea fluxa
Pomarea fluxa est exstincta avium species familiae Monarchidarum. Species conspecifica cum Pomarea iphide aliquando fuisse putatur, in Polynesia Francica endemica. Habitationes naturales fuerunt silvae subtropicae vel siccae tropicae, humidae terrarum humilium silvae subtropicae vel tropicae, et terra fruticosa humida subtropica vel tropica. Facta est exstincta ob detrimentum habitationis. Ad extremum visa est anno 1977.
8871 Svanberg
8871 , olim designationibus 1992 EA22 et 1994 PC40 agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  auspiciis programmatis exploratorii UESAC Observatorii La Silla repertus est.
1992 Galvarino
1992 , olim designatione 1968 OD agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  a Carolo Torres in Statione Cerro El Roble (Universitas Chiliae) versato repertus est.
Rerum orbitalium ratio epochae constitit. Qua epocha 1992 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Aulus Postumius Albinus Regillensis (tribunus militum 381 a.C.n.)
Aulus Postumius Albinus Regillensis (quando natus, quando mortuus sit, nescimus) vir publicus Romanus saeculi quarti a.C.n. fuit.
Cursus honorum
Anno 381 a.C.n. tribunus militum consulari potestate fuit, collegae Marcus Furius Camillus, Lucius Postumius Albinus Regillensis, Lucius Lucretius Flavus Tricipitinus, Lucius Furius Sp.f. Medullinus, Marcus Fabius K.f. Ambustus erant. Camillo eo anno bellum in Volscos et Tusculum mandatum est.
Herqueville (Ebura)
Herqueville est commune Francicum 149 incolarum (anno 2011) praefecturae Eburae in regione boreali Normannia Superiore.
Longueville (Manica)
Longueville  est commune 609 incolarum (anno 2008) praefecturae Manicae in Franciae borealis provincia Normannia Inferiori.
Waddoleni Cortis
Waddoleni Cortis sive Waddoni Cortis (Francogallice Wadelincourt) est commune Francicum 459 incolarum (anno 2019) praefecturae Arduennae in regione Magno Oriente.
Schatscum
Schatscum (Russice Шацк, tr. Šack) est urbs in Russia, sedes administrativa districtus Schatscensis regionis Resaniensis.
Historia
Schatscum castellum anno 1553 conditum est. Saeculis a septindecimo ad undevicesimum valens sedes mercaturae erat. Metropolis districtus (ab anno 1708) et provinciae (ab anno 1719) gubernii Asoviensis (Voronegiensis ab anno 1725) fuit, postquam sedes administrativa districtus gubernii Tamboviensis (ab anno 1779 ad annum 1923) et dein (annis ab 1923 ad 1925) gubernii Resaniensis erat. Anno 1929 enim in regione Moscuensi, ab anno 1937 autem in regione Resaniensi metropolis districtus factum est.
397 Vienna
397 , olim designationibus 1894 BM, 1941 WA1, et 1951 AV1 agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  ab Augusto Honoro Charlois in Observatorio Nicaeae versato repertus est.
Rerum orbitalium ratio epochae constitit. Qua epocha 397 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Rigoitia
Rigoitia (Vasconice: Errigoiti) est commune Hispanicum in communitatis autonomae Vasconiae Provincia Biscaia situm, cui anno 2011 557 incolarum sunt.
Wagnon
Wagnon est commune Francicum 105 incolarum (anno 2008) praefecturae Arduennae in regione Campania et Arduenna.
Tribunus plebis
Tribunus plebis fuit titulus magistratus rei publicae Romanae antiquae.
Secundum Livium (II, 33) anno ante Christum natum 494 ineunte C. Licinius et L. Albinus a plebe, quae Roma montem in sacrum ierat, primi magistratus electi sunt, qui plebis iuribus curarent. Qui sibi tres collegas creavisse dicuntur, in quibus Sicinium seditionis auctorem. Fuerint tribuni primo legum egentes, officia sacrosancta mox illis data sunt, inter quae ius auxilii, ius vetandi, ius intercessionis, ius contionandi, ius senatus habendi, ius cum senatu agendi erant plurimi, quibus plebem adversus patricios defenderent.
Tiberius Gracchus et Publius Sulpicius Rufus et Titus Annius Milo praeclarissimi tribuni plebis fuerunt.
Branzolum
Branzolum  (alia nomina  : Bronzilum, Berinzeoulus) (Italiane: Bronzolo; Theodisce: Branzoll) est oppidum Italiae et municipium, in Regione Tridentino-Alta Athesia/Tirole Meridionali et in Provincia Libera Bauzanensi (Alta Athesia/Tirolis Meridionalis) situm. Incolae Branzolotici appellantur
Municipium pertinet ad Communitatem Comprehensorialem Ultrae Athesis-Athesiae Imae.
Hennezis
Hennezis est commune Francicum 756 incolarum (anno 2011) praefecturae Eburae in regione boreali Normannia Superiore.
Synapsida
Synapsida (-orum, n.pl.) sunt grex Amniotorum una fenestra temporali (inferiore) praeditorum, qui polyphyleticus est cum mammalia (Synapsidum Therapsidum gnata) non contineat. Synapsida in aevo Permiano floruerunt, ante magnam exstinctionem Permo-Triassicam, unde Reptilia Archosauria orbis terrarum adepta sunt.
Lolif
Lolif  est commune 548 incolarum (anno 2009) praefecturae Manicae in Franciae borealis provincia Normannia Inferiori.
La Forestière
La Forestière est commune 243 incolarum (anno 2009) Franciae praefecturae Matronae in regione Campania et Arduenna.
Fridericus Schelling
Fridericus Gulielmus Iosephus de Schelling (natus die 27 Ianuarii 1775 in Leonberg in Virtembergia; mortuus die 20 Augusti 1854 in Bad Ragaz, Helvetia) fuit philosophus Germanicus successor Ioannis Fichte et decessor Georgii Wilhelmi Friderici Hegel qui philosophia Spinozae aestimavit et de absoluto et idealismo transcendentiae studuit.
Philsophia eius etiam origini ontologiae Martini Heidegger et theoriae Slavoj Žižek facta est.
Vita
Adulescens, qui postea a nonnullis Plato Germanicus appellabatur, aetate annorum XV Tubingae Conventum protestanticum frequentare coepit ubi maxime ei placebant philologia, mythologia et philosophia (Kantii praesertim). Iam anno 1793 opuscula philosophica pangebat. Postquam breve tempus Lipsiae ut educator privatus institutus est, post profectionem Fichtii Ienae philosophiam docens ideas proprias magis magisque componebat. Simul periodicum de physica speculativa edidit una cum Hegelio cuius consuetudines iam Tubingae contraxerat. Anno 1803 professor philosophiae Herbipolitanus proclamatus est. Anno 1808 eum in gremium suum accepit Academia scientiarum Monacensis; in Academia artium Monacensi autem secretarius generalis factus est et rex Bavaricus ei portam ad nobilitatem aperuit. Circumstantia adversa autem profectionem Erlangensem parabant, ubi anno 1820 professor ordinarius est creatus. Septem annos post Monacum reversus universitatem novam adiit. Postea Academiae praeses fuit et collectionum scientificarum conservator. In gloria pristina fultus criticos saepe spernebat et numquam promissionem de philosophia propria systematizanda implevit. Berolinum anno 1841 iit ubi silentium arrogans rumpere fas fuit. Hieme annorum 1841 et 1842 philosophiam revelatoriam, quae dicitur, praesentavit quam coram publico auctore invito Heidelbergae criticissime subdole patefecit Henricus Paulus. Ab amicis calumniationes de erratione scholastica perferre debuit. Dixerunt enim Fridericum Schelling cogitationes liberos reppulisse et dogmata christiana positiva cum mediaevalibus argutiis miscere.
Gravitudo
Editio operum omnium, quorum tomus primus Stuttgardiae et Augustae Vindelicum (apud J.G.Cotta) vere anni 1856 vulgata est, opuscula adhuc inedita quoque continebat (Einleitung in die Philosophie der Mythologie, Monotheismus, Philosophie der Mythologie, Philosophie der Offenbarung, über den Gegensatz der negativen und positiven Philosophie) necnon res sub pseudonymo Bonaventurae scriptas.
Friderico Schelling mysticum poeticumque ingenium fuit, quod effecit, ut opera eius elegantiora esse videantur quam Hegeliana. Insuper Schelling in incrementi proprii cursu de tempore suo testimonium bonum perhibet. Sunt qui dicant philosophiam eius dividendam esse in partes sive periodos quinque ubi apparent: Addenda autem est periodus sexta de philosophia posivita, quae in philosophi reditu ad fidem positivam consistebat. Sic Schelling quasi choregus temporis suis fiebat.
In philosophia eius continentur res pantheismi, qui omnibus vitae momentis manebant: iuvat agnoscere, Fridericum Schelling theismum semper quaesivisse. Quod autem fieri non potest in philosophiis sine condicionibus, modo mere philosophico. Iam in periodo prima enim institutis neglectis Schelling philosophari vult de re omnibus absoluta et in natura et in spiritu; de spiritus via ad se ipsum modo stabilito; de naturae in mundi anima principio; de spiritus mediatione ad naturam intelligendam. In philosophia naturali Schelling dicit naturam in productis suis pristinis organicam esse, naturam non organicam autem copiam vi et gravitate compactam. Attamen existere et ibi gradus varios, ut naturae organicae irritabilitati sensibilitatique processus chemicus, electricitas et magnetismus congruerentur. Tandem super naturam organicam anorganicamque mundi animam volare imperantem atque dividentem atque coniungentem. Contrarium philosophiae naturalis necessarium esse philosophiam transcendentalem. Ea autem velut philosophia theoretica a summo scientiarum principio i.e. a fiducia sui emanet et historiam in gradus diversos separat. Actu voluntario philosophia practica aperitur, qui conscientiam uniuscuiusque et naturam alteram detegit. Maioris momenti hic videtur esse idea de partibus ab historia agendis. Schelling enim dicit historiam totam revelationem paulatim progredi de omnipotentia sive de deo et id tribus in spatiis: sortis caecae (usque ad Imperium Romanum); legis naturalis; providentiae in sortis et natura unione. Scientiarum autem summam esse philosophiam de artibus, namque arte obiectivorum et subiectivorum, naturae et spiritus differentiae omnino auferantur. Artem esse revelationem solam atque sempiternam. Artificio nempe intelligentia ad sui visionem atque satisfactionem pervenire possit. Denique Deus ipse aesthetica visione colatur.
Phasi sua tertia de identitate Schelling vates sacerdosque philosophicus factus esse videtur, cuius oracula multi asseclae libenter acceperunt et divulgaverunt velut Steffens, Oken, Troxler, Schubert, Ast, Solger, Eschenmaier, Hegel, Rixner. Ista identitatis philosophia autem docuit rationem esse rem absolutam, nihil esse extra eam, omnia (obiectum/subiectum; finitum/infinitum; spiritum/materiam) in ea invenienda. Visione autem intellectuali nos rem secundum rationem intelligimus. Ista visionem absolutam concedit et docet contraria inter finitum et infinitum, cogitationem et animam, spiritum et materiam, bonum et malum vere abesse; extra rationem autem res nullas esse. Summatim eadem esse imaginata et realia in indifferentia; indifferentiam absolutam separari in subiecta et obiecta, ut regnum rerum duplex efficiatur. In regno autem isto processus perennis est secundum leges claras, quibus gradus indifferentiae sive potentiae sensim emendentur. Aspectus varii causam suam habent solummodo in imagine praevalenti alias rei alias subiecti. Intellectu nostro sumus capaces ut mundum fingamus et rationis absolutae ideas in universo effectas meditemur. Eo testimonium fit, quomodo identidem absoluta iterentur.
Schelling suo genere res fingere exorsus est et invenit cerebrum humanum esse totius orbis terrarum metamorphoseos verticem; hominem esse microcosmum spiritu materiaque ex industria unitis. Itaque e ratione generali individua fient. Insuper ei persuasum fuit, finitum esse perennem Dei filium, Christum esse hominem perfectissimum tantummodo, Bibliam esse impedimento quin religio christiana perficeretur. Rem publicam perfectam esse historiae omnis coronam, artem esse unionem perfectam inter spiritum et materiam et revelationem divinorum optimam.
Constructionem et reconstructionem in philosophia postschellingiana optime Hegelius egit; methodus autem postea in multis rebus translata est, cum unitatis harmoniaeque idea in cunctis. Quo multa bona effici potuisse nemo negaverit. Latus negativum haud tacendum est: quod unusquisque glorificari potuit declarans se ipsum habere intellectualitatem specialem unde ordines turbarentur et arbitrium licentiaque grassarentur. In periodo quarta Schelling de unitate religionis et philosophiae multa declaravit e libris Iacobi Böhme sugens; in periodo autem quinta deum suum personalem lente nascentem linquere voluit et in historia mundana rixas inter malum et amorem (i.e. Christum) vidit. Historiae omnis finem esse regnum voluntatis universalis. In sexta autem periodo deum in trinis figuris, a mundo absolutum, intellexit; tamen Schelling semper ideas periodorum anticarum continuo conservavit.
Penzance
Penzance est oppidum comitatús Cornubiae ad occidentalem partem Angliae extremam iacentis. Ibi nundinae tenebantur ab anno 1327, mercatus autem ab anno 1332.
Fanum Sancti Iuliani in Musquis
Musques aut Fanum Sancti Iuliani in Musquis (Hispanice: San Julián de Musques, Vasconice: Muskiz) est commune Hispanicum in communitatis autonomae Vasconiae Provincia Biscaia situm, cui anno 2011 7408 incolarum sunt.
Francheville (Matrona)
Francheville est commune 215 incolarum (anno 2009) Franciae praefecturae Matronae in regione Campania et Arduenna.
Fontaine-sur-Ay
Fontaine-sur-Ay est commune 331 incolarum (anno 2009) Franciae praefecturae Matronae in regione Campania et Arduenna.
Les Loges-sur-Brécey
Les-Loges-sur-Brécey  est commune 148 incolarum (anno 2008) praefecturae Manicae in Franciae borealis provincia Normannia Inferiori.
Formiguères
Formiguères (Catalane Formiguera) est commune Francicum 422 incolarum (anno 2012) praefecturae Pyrenaei Orientalis in regione australi Occitania et Ruscinone (a die 1 Ianuarii 2016 Occitania Ruscinone Meridiano et Pyrenaeis).
Senegaunis
Senegaunis (vulgo: Sargans) est vicus in Helvetia, in valle Setz fluminuli apud Gonzen montem.
Warnécourt
Warnécourt est commune Francicum 372 incolarum (anno 2008) praefecturae Arduennae in regione Campania et Arduenna.
Thalia (cantrix)
Ariadna Thalía Sodi Miranda (nata Mexicopoli in Mexico, die 26 Augusti 1971), simplice Thalía nominata, est cantatrix, saltatrix, et actrix Mexicana quae musicam popularem canit. Genitores, Ernestus Sodi Pallares et Iolanda Miranda, ad mundum pellicularum et musicae saltationis et clavilium puellam direxerunt. Propter favorem populi et suam pulchritudinem, Mexicani eam Reginam Telenovellarum (Hispanice: Reina de las Telenovelas) et Imperatricem Pulchritudinis (Emperatriz de la Belleza) nominant. Ea hodie est una ex amatissimis mundi cantatricibus musicae Latinae. Miamiae in Florida die 11 Iulii 2006 discum adamantis accepit quoniam plus quam 25.000.000 unitates in omni orbe terrarum vendiderat. 7 Octobri 2007 prima filia sua, Sabrina Sakaë Mottola Sodi, nata est.
Buga
Buga (Polonice Bug) vel Buga Occidentalis (Ucrainice Західний Буг [Zachidnyj Buh], Belorussice Заходні Буг [Zachodni Buh]) est flumen in Media Europa, quod quattuor partes habet: fons et prima pars est in Ucraina; secunda constituit borealem partem limitis Ucrainae et Poloniae; tertia constituit meridiem partem limitis Poloniae et Rutheniae Albae; quarta est in Polonia et venit ad flumen quod Polonice appellatur Narew (Narew venit ad Vistulam, et Vistula ad Mare Balticum)
Maxima urbs iuxta Bugam est Bressicia in Ruthenia Alba.
Hectomare
Hectomare est commune Francicum 226 incolarum (anno 2011) praefecturae Eburae in regione boreali Normannia Superiore.
Lalage nigra
Lalage nigra est species avium passeriformium familiae Campephagidarum, quae in Bruneio, India, Indonesia, Malaesia, Philippinis, Singapura, et Thailandia endemica est.
Sestao
Sestao (Vasconice: Sestao) est commune Hispanicum in communitatis autonomae Vasconiae Provincia Biscaia situm, cui anno 2011 28959 incolarum sunt.
Monocultura
Monocultura (a Graeco μονος 'unus' + cultura) est agricultura quae una specie, cultivarietate, vel genere messis, plantae, vel pecoris in agro vel systemate agriculturali simul utitur, quod biodiversitatem violare potest.
Polycultura contrarie, cum plus quam una messis in eodem spatio eodem tempore colitur, est alternata condicio. Oligocultura, rotatio paucarum messium, in nonnullis orbis terrarum regionibus fit.
Ioannes Gabrieli
Ioannes Gabrieli, nepos compositoris Andreas Gabrieli, fuit etiam praeclarus compositor Italicus.
Polycultura
Polycultura (a Graeco πολύς 'multi' + cultura) est agricultura quae variis frugibus in eodem spatio eodem tempore utitur, diversitatem messium praebens et monoculturam evitans.
Lalage (genus)
Lalage est genus avium ordinis Passeriformium familiae Campephagidarum. Generi sunt circa duodecim species, quae in Asia Meridiana et Australasia inveniuntur, nonnullis speciebus quoque in Insulis Pacificis endemicis.
Hae aves sunt minores, circa 15 ad 20 centimetra longae. Pinnae plerumque sunt nigrae, canae, albae.
Plerumque insectis et fructibus vescuntur. Nidus est cupulatus et elegans, in summa arbore usitate aedificatus.
Plurimae species sunt aliquantum communes, sed Lalage sharpei putatur "near threatened," et Lalage leucopyga, subspecies Insulae Norfolciae, exstincta est.
Les Loges-Marchis
Les-Loges-Marchis  est commune 1022 incolarum (anno 2008) praefecturae Manicae in Franciae borealis provincia Normannia Inferiori.
Hécourt (Ebura)
Hécourt est commune Francicum 353 incolarum (anno 2011) praefecturae Eburae in regione boreali Normannia Superiore.
Campephaga
Campephaga est genus avium passeriformium familiae Campephagidarum.
Flash Gordon
Flash Gordon (latine Fulgor Gordon) persona ficiticia est quae praecipue in libris nubeculatis inveni potest. Illum excogitavit Alexander Raymond qui illius pericula delineavit ab anno 1934 usque ad annum 1954, quo anno vita functus est. Raymond laboravit benefico societatis King Features Syndicate nuncupatae. Series periculorum Fulgoris Gordon, cum concepta sit ut competitor esset seriei cui titulus Buck Rogers, maiorem perennioremque gratiam cito obtinuit apud lectores.
Campephaga
Species
Generi sunt species sequentes:
Therapsida
Therapsida sunt ordo synapsidum qui mammalia et eorum maiores recte evolutionarios comprehendit. Primum fossile ad Therapsida attributum habetur Tetraceratops insignis ex Aevo Permiano. Therapsida ex pelycosauria, diserte ex sphenacodontibus, abhinc annorum 275 milliones evolverunt.
Lingreville
Lingreville  est commune 942 incolarum (anno 2008) praefecturae Manicae in Franciae borealis provincia Normannia Inferiori.
Fanum Sancti Archangeli (Aemilia-Romania)
Fanum Sancti Archangeli vel Civitas Sancti Archangeli (alia nomina: Castrum Sancti Archangeli et cetera; olim: Acervolanum) (Italiane: Santarcangelo di Romagna) est oppidum Italiae ac municipium, circiter 21 900 incolarum, in Regione Aemilia-Romania et in Provincia Ariminensi situm. Incolae Archangelenses vel Acervolanenses appellantur.
Nomina oppidi
Nomina oppidi sunt : Acervolanum vel Pagus Acervolanus, deinde Fanum Sancti Michaelis Archangeli in Acervulis, Castrum Sancti Archangeli, hodie Fanum Sancti Archangeli ac Civitas Sancti Archangeli.
Fractiones
Canonica, La Giola, Montalbano, San Martino dei Mulini, San Michele, Sant'Ermete, San Vito, Casale San Vito, Santa Giustina, Sant'Agata-San Bartolo.
Polruan
Polruan est oppidum comitatús Cornubiae ad occidentalem partem Angliae extremam iacentis. Ibi nundinae et mercatus tenebantur ab anno 1292.
Font-Romeu-Odeillo-Via
Font-Romeu-Odeillo-Via (Catalane Font-romeu, Odelló i Vià) est commune Francicum 1'843 incolarum (anno 2012) praefecturae Pyrenaei Orientalis in regione australi Occitania et Ruscinone (a die 1 Ianuarii 2016 Occitania Ruscinone Meridiano et Pyrenaeis).
Placa (Melos)
Placa (Neograece:, f.Sg.) est locus insulae Meli medius. In interioribus, circiter 4 km a portu Adamante (Aδάμας) distans in altitudine 200 metrorum supra mare situs est et publice sicut insula Melos vocatur. Placae sunt 792 incolae (status 2001).
Vicus, ut putatur, loco acropoleos antiquae iacet. Ibi est parvum museum et ecclesia decimi saeculi.
Tschuia
Tschuia vel Tiuvia (Russice Чуя, tr. Čuja) est flumen in montibus Altaicis Siberiae meridionalis, in Re Publica Altai Foederationis Russicae. 320 chiliometra patet et in Catunam fluvium effunditur.
Eva Figes
Eva Figes (nata  Eva Unger  Berolini die 15 Aprilis 1932; mortua die 28 Augusti 2012) fuit scriptrix etiam mythistoriarum Anglica quae pro iuribus mulierum vehementer pugnavit.
Hecmanville
Hecmanville est commune Francicum 145 incolarum (anno 2011) praefecturae Eburae in regione boreali Normannia Superiore.